
IZRAKSTS

LĪGUMS 
Par diennakts nometņu organizēšanu “ESF Plus projekta Nr. 4.1.2.2/1/24/I/008  “Veselības veicināšanas un slimību profilakses pasākumu īstenošana Jelgavas novadā” ietvaros”
	Datums skatāms laika zīmogā
	Nr.JNP/5-34.2.3/26/81​


Jelgavas novada pašvaldība, reģistrācijas Nr. 90009118031, juridiskā adrese: Pasta iela 37, Jelgava, LV-3001, kuru pārstāv izpilddirektors Gatis Ģērmanis, kurš rīkojas uz Jelgavas novada pašvaldības nolikuma pamata, turpmāk – Pasūtītājs, no vienas puses, un

biedrība Ezergaismas, reģistrācijas Nr. 40008336920, Ludzas novads, Ludza, Lielā Ezerkrasta iela 19, LV-5701, kuru pārstāv  Maira Šteinerte, turpmāk – Izpildītājs, no otras puses, 

abi kopā turpmāk – Puses, vai katrs atsevišķi arī – Puse, pamatojoties uz iepirkuma “Diennakts nometnes ESF Plus projekta Nr. 4.1.2.2/1/24/I/008 “Veselības veicināšanas un slimību profilakses pasākumu īstenošana Jelgavas novadā” ietvaros” (iepirkuma ID Nr. JNP  2026/32) 

  1.daļas “Veselīga dzīvesveida izzināšanas diennakts nometnes dažāda vecuma bērniem”,

  2.daļas “Diennakts nometnes pusaudžiem par fizisko un garīgo veselību” , 
turpmāk – Iepirkums, rezultātiem un Izpildītāja iesniegto piedāvājumu, noslēdz šādu līgumu, turpmāk – Līgums:

1. Līguma priekšmets
 1.1. Pasūtītājs uzdod, un Izpildītājs apņemas laika posmā no 2026.gada 1.jūnijam līdz 2026. gada 30.oktobrim sniegt diennakts nometnes organizēšanas pakalpojumu ESF+ projektā Nr. 4.1.2.2/1/24/I/008  “Veselības veicināšanas un slimību profilakses pasākumu īstenošana Jelgavas novadā”, turpmāk – Pakalpojums, atbilstoši Izpildītāja iesniegtajam Tehniskajam un Finanšu piedāvājumam (Līguma pielikumi Nr.1 un Nr.2) Pušu saskaņotajā Pakalpojuma sniegšanas laikā.
1.2. Pakalpojuma sniegšanas vieta: Nometnes norises un ēdināšanas vieta: Zaļā muiža, Zaļenieki, Zaļenieku pagasts, Jelgavas, novads, LV-3011.
2. Pušu saistības
2.1. Izpildītājs apņemas:
2.1.1. sniegt Pakalpojumu atbilstoši Tehniskajam piedāvājumam (Līguma pielikums Nr.1), Finanšu piedāvājumam (Līguma pielikums Nr.2);
2.1.2. sniegt Pakalpojumu kvalitatīvi Līgumā noteiktajos termiņos saskaņā ar Līguma un tā pielikumu noteikumiem, ievērojot Latvijas Republikā spēkā esošos normatīvos aktus un Pasūtītāja norādījumus; 

2.1.3. nodrošināt saņemto fizisko personu datu izmantošanu un uzglabāšanu tikai saskaņā ar Fizisko personu datu aizsardzības likuma prasībām;

2.1.4. bez papildu samaksas novērst problēmas, kuras radušās Izpildītāja veiktu darbību vai bezdarbības rezultātā; 

2.1.5. pēc Pasūtītāja pieprasījuma saņemšanas, informēt Pasūtītāju par Pakalpojuma sniegšanas gaitu;
2.1.6. sniedzot Pakalpojumu, ievērot visas Latvijas Republikas spēkā esošajos normatīvajos aktos noteiktās darba drošības, tehniskās, sanitārās, vides aizsardzības, ugunsdrošības un citas prasības;

2.1.7. uzņemties atbildību par savu darbinieku un citu Līguma izpildē iesaistīto personu darbību vai bezdarbību Izpildītāja līgumsaistību nepienācīgās izpildes gadījumos.

2.2. Izpildītājam ir tiesības saskaņā ar Līguma nosacījumiem saņemt samaksu par Pakalpojumu, kas sniegts atbilstoši Līguma un tā pielikumu noteikumiem.

2.3. Puses apņemas nekavējoties rakstiski informēt viena otru par jebkādām problēmām Līguma izpildes procesā, kas kavē vai varētu kavēt savlaicīgu Pakalpojuma sniegšanu.

2.4. Parakstot Līgumu, Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā noteikto saistību izpildi.

2.5. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina, ka tie ir saistoši un izpildāmi.

2.6. Izpildītājs apliecina, ka viņa rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi izpildītu visas Līgumā un tā pielikumos noteiktās saistības.

2.7. Pasūtītājs apņemas:
2.7.1. ievērot un izpildīt visus Līguma noteikumus; 

2.7.2. pēc Izpildītāja pieprasījuma, savu iespēju robežās nodrošināt Izpildītāju ar visu nepieciešamo informāciju un dokumentiem, kas ir Pasūtītāja rīcībā un kas nepieciešami Līguma izpildei; 
2.7.3. Līgumā noteiktajā kārtībā pārbaudīt Izpildītāja iesniegto dokumentu atbilstību Līgumā un tā pielikumos noteiktajām prasībām un veikt nepieciešamos saskaņojumus Līgumā noteiktajā veidā un termiņos;

2.7.4. Līgumā noteiktajā kārtībā pieņemt Izpildītāja savlaicīgi, kvalitatīvi, atbilstoši Līguma un tā pielikumu prasībām sniegto Pakalpojumu un veikt samaksu par to.

3. Fizisko personu datu apstrāde
3.1. Līguma ietvaros Pasūtītājs kā pārzinis Fizisko personu datu apstrādes likuma izpratnē uztic Izpildītājam kā personas datu apstrādātājam, personas datu apstrādi, kas nepieciešama no Līguma izrietošo saistību pienācīgai izpildei un saistīta ar nometņu organizēšanas pakalpojumu sniegšanu, kā arī lai nodrošinātu finanšu līdzekļu uzskaiti un kontroli, turpmāk – personas datu apstrādes mērķis.
3.2. Izpildītājam ir tiesības izmantot saņemtos datus tikai personas datu apstrādes mērķa sasniegšanai tam nepieciešamā apjomā un personas datu pareizības pārbaudei, kā arī datu atjaunošanai un/vai labošanai, ja konstatēta datu neatbilstība.
3.3. Izpildītājam nav tiesību pārveidot datus, ja vien šādu uzdevumu nav devis Pasūtītājs vai tā pilnvarota persona. Ikvienai šādai datu pārveidei ir jābūt Izpildītāja fiksētai, norādot pārveides pamatojumu.
3.4. Izpildītājam ir šādi pienākumi:
3.4.1. apstrādāt, tajā skaitā izmantot, uzglabāt, kārtot un sistematizēt,  personas datus tikai atbilstoši Līgumā noteiktajam personas datu apstrādes mērķim un fizisko personu datu aizsardzības jomu reglamentējošo normatīvo aktu prasībām;
3.4.2. nodrošināt, ka Izpildītāja darbinieki, kuri ir iesaistīti personas datu apstrādē, ir iepazīstināti ar Pasūtītāja un Līguma prasībām fizisko personu datu apstrādē un ir apņēmušies ievērot Fizisko personu datu apstrādes likuma prasības, pildot amata pienākumus un arī pēc to pildīšanas;
3.4.3. nodrošināt, lai personas datiem un to aizsardzībā izmantojamiem tehniskiem resursiem piekļūtu tikai tam pilnvaroti Izpildītāja darbinieki;
3.4.4. informēt Pasūtītāju par jebkuru trešo personu, tajā skaitā tiesībsargājošo iestāžu pieprasījumu izsniegt personas datus, kā arī neizsniegt tos bez Pasūtītāja piekrišanas;
3.4.5. neuzglabāt iegūtos fizisko personu datus ilgāk, kā tas nepieciešams Līgumā noteiktajam mērķim, un nekavējoties informēt Pasūtītāju par jebkuru trešo personu pieprasījumu sniegt fiziskas personas datus;
3.4.6. pēc Pakalpojuma sniegšanas, vai, ja Līguma darbība tiek izbeigta, iznīcināt visus Līguma darbības laikā iegūtos un apstrādātos fizisko personu datus, visus tehniskos apstrādes līdzekļus un dokumentus, kas satur fiziskas personas datus, atbilstoši normatīvo aktu prasībām. 
4. Pakalpojuma pieņemšanas – nodošanas kārtība
4.1. Pēc Pakalpojuma pilnīgas vai daļējas izpildes Izpildītājs iesniedz Pasūtītāja pārstāvim no Izpildītāja puses parakstītu pieņemšanas – nodošanas aktu 2 (divos) eksemplāros.
4.2. Pieņemšanas – nodošanas aktā norāda visu informāciju, kas apliecina Pakalpojuma sniegšanu, tai skaitā, sniegtā Pakalpojuma saturu, kvalitāti, apjomu un izpildes termiņu.
4.3. Pasūtītāja pārstāvis ne vēlāk kā 5 (piecu) darba dienu laikā no Līguma 4.1.punkta kārtībā iesniegtā pieņemšanas – nodošanas akta saņemšanas pārbauda sniegtā Pakalpojuma atbilstību Līguma noteikumiem un:

 4.3.1. pieņem Pakalpojumu, ja tas pilnībā atbilst Līgumā noteiktajām prasībām un paraksta pieņemšanas – nodošanas aktu;

 4.3.2. nepieņem Pakalpojumu, ja tas neatbilst Līgumā noteiktajām prasībām, sagatavojot aktu, kurā norāda konstatētās neatbilstības un nosūta aktu Izpildītāja pārstāvim, nosakot termiņu neatbilstību novēršanai.

4.4. Pēc Pakalpojuma sniegšanas tiek noformēts Pakalpojuma pieņemšanas – nodošanas akts, kuru paraksta abas Puses.
4.5. Pēc Līguma 4.3.2.apakšpunktā minētajā aktā norādīto neatbilstību novēršanas, Izpildītāja pārstāvis atkārtoti iesniedz Līguma 4.1.punktā minēto pieņemšanas – nodošanas aktu, kas apliecina neatbilstību novēršanu.
4.6. Saņemot Izpildītāja atkārtoti iesniegtu pieņemšanas – nodošanas aktu, Pasūtītājs rīkojas Līguma 4.3.punktā noteiktajā kārtībā.
4.7. Izpildītājam ir pienākums par saviem līdzekļiem segt visas izmaksas, kas tam radušās saistībā ar neatbilstību novēršanu, kas konstatētas Līguma 4.3.2.apakšpunktā noteiktajā kārtībā.
4.8. Ja Pasūtītāja pārstāvis pēc pieņemšanas – nodošanas akta saņemšanas bez pamatota iemesla kavējas pieņemt Pakalpojumu un nav informējis Izpildītāju par to, ka Pakalpojuma atbilstības pārbaudei ir nepieciešams ilgāks laiks, tiek uzskatīts, ka Pasūtītājs sniegto Pakalpojumu ir pieņēmis bez pretenzijām Līguma 4.3.punktā norādītajā termiņā.
5. Līgumcena un norēķinu kārtība
5.1. Līguma kopējā summa ir  EUR 18650 (astoņpadmit tūkstoši seši simti piecdesmit euro). 

5.2. Par Līguma savlaicīgu un kvalitatīvu izpildi par iepirkuma  1.daļu “Veselīga dzīvesveida izzināšanas diennakts nometnes dažāda vecuma bērniem”, Pasūtītājs maksā Izpildītājam Finanšu piedāvājumā (Līguma pielikums Nr.2) noteikto līgumcenu EUR 9720 (deviņi tūkstoši septiņi simti  divdesmit euro) neieskaitot pievienotās vērtības nodokli, turpmāk – PVN.  
5.3. Par Līguma savlaicīgu un kvalitatīvu izpildi par iepirkuma 2.daļu “Diennakts nometnes pusaudžiem par fizisko un garīgo veselību”, Pasūtītājs maksā Izpildītājam Finanšu piedāvājumā (Līguma pielikums Nr.2) noteikto līgumcenu EUR 8930 (astoņi tūkstoši deviņi simti  trīsdesmit euro) neieskaitot pievienotās vērtības nodokli, turpmāk – PVN.  Darījums nav apliekams ar pievienotās vērtības nodokli, jo Izpildītājs nav reģistrēts kā PVN maksātājs. Darījums nav apliekams ar pievienotās vērtības nodokli, jo Izpildītājs nav reģistrēts kā PVN maksātājs.

5.4. Pasūtītājs samaksā Izpildītājam šī Līguma 5.1. punktā noteikto līguma summu par katru daļu atsevišķi vienā maksājumā pamatojoties uz Izpildītāja izrakstītu rēķinu un abpusēji  parakstītu pieņemšanas -nodošanas aktu par pilnībā sniegtu Pakalpojumu. 
5.5. Puses vienojas, ka Izpildītājs rēķinus sagatavo elektroniski XML formātā, datnei pievienojot PDF failu un nosūtot uz Pasūtītāja  e-adresi _DEFAULT@90009118031. Elektroniski sagatavotajiem rēķiniem (turpmāk – e-rēķins) ir jāatbilst visām normatīvo aktu prasībām attiecībā uz e-rēķinā norādāmo informāciju. Maksātājs – Jelgavas novada pašvaldība, reģ.Nr.90009118031. E-rēķina pamatojuma vai piezīmju laukā obligāti jānorāda Pasūtītāja līguma numurs, pakalpojuma saņēmēja projekta numurs un nosaukums.
5.6. Pasūtītājs apmaksā Izpildītāja rēķinu par sniegto Pakalpojumu 10 (desmit) dienu laikā no rēķina saņemšanas un Pakalpojuma pieņemšanas Līguma 4.1.-4.8.punktā noteiktajā kārtībā.

5.7. Vienības cenā saskaņā ar Finanšu piedāvājumu (Līguma pielikums Nr.3) ir ietverti visi nodokļi un nodevas, kā arī visi iespējamie Izpildītāja maksājumi un izdevumi, kas nepieciešami saistību izpildei Līguma ietvaros.
5.8. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas par Pakalpojuma daļu, kura nav pieņemta saskaņā ar Līguma noteikumiem sakarā ar konstatētām nepilnībām
5.9. Līguma pirmstermiņa izbeigšanas gadījumā samaksa tiek veikta tikai par faktiski sniegto Pakalpojuma daļu, kas ir uzskaitīta abpusēji parakstītajā pieņemšanas – nodošanas aktā.
5.10. Par samaksas veikšanas dienu tiek uzskatīta diena, kad Pasūtītāja maksājums ir izpildīts maksājumu apstrādes sistēmā.
6. Pušu atbildība un strīdu risināšanas kārtība
6.1. Par trešajām personām nodarītajiem zaudējumiem, kas tām radušies Pakalpojuma sniegšanas laikā, atbild Izpildītājs. Izpildītājs atbild par jebkuras neuzmanības (tajā skaitā vieglas neuzmanības) vai ļauna nolūka rezultātā nodarītiem zaudējumiem, tostarp, arī trešajām personām nodarītajiem zaudējumiem.
6.2. Ja Izpildītājs nesniedz Pakalpojumu Pušu saskaņotajā laikā, Pasūtītājam ir tiesības pieprasīt no Izpildītāja līgumsodu 0,1% (vienas desmitās daļas procenta) apmērā no kavētā Pakalpojuma summas bez PVN par katru nokavēto dienu, bet ne vairāk kā 10% (desmit procentu) apmērā no kavētā Pakalpojuma vērtības bez PVN.
6.3. Ja Izpildītājs Pasūtītāja noteiktajā termiņā nenovērš Līguma 4.3.2.apakšpunkta kārtībā konstatētās neatbilstības, Pasūtītājam ir tiesības pieprasīt no Izpildītāja līgumsodu 10% (desmit procentu) apmērā no nekvalitatīvā Pakalpojuma vērtības.
6.4. Ja Pasūtītājs neveic samaksu Izpildītājam Līgumā noteiktajā termiņā, Izpildītājam ir tiesības pieprasīt no Pasūtītāja līgumsodu 0,1% (vienas desmitās daļas procenta) apmērā no kavētā maksājuma summas bez PVN par katru maksājuma nokavējuma dienu, bet ne vairāk kā 10% (desmit procentu) apmērā no kavētā maksājuma summas bez PVN. 
6.5. Līgumsoda samaksa neatbrīvo Puses no to saistību pilnīgas izpildes un zaudējumu atlīdzināšanas pienākuma.
7. Līguma darbības laiks, grozīšanas un izbeigšanas kārtība
7.1. Līgums stājas spēkā tā parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā. 
7.2. Līgumu var grozīt Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.

7.3. Būtiski Līguma grozījumi ir veicami, ievērojot Publisko iepirkumu likuma 61.pantā noteiktās prasības.

7.4. Līgums var tikt izbeigts pirms noteiktā izpildes termiņa, Pusēm savstarpēji rakstveidā par to vienojoties.
7.5. Pasūtītājam ir tiesības vienpusējā kārtā atkāpties no Līguma šādos gadījumos: 
7.5.1. Pakalpojuma sniegšana neatbilst Līguma un tā pielikumu noteikumiem, un šī neatbilstība nav vai nevar tikt novērsta Līgumā noteiktajā termiņā; 
7.5.2. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus; 
7.5.3. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi vai kas negatīvi ietekmē Pasūtītāja tiesības, kuras izriet no Līguma; 
7.5.4. Izpildītājs Pasūtītājam ir nodarījis zaudējumus; 
7.5.5. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē. 
8.  Nepārvarama vara
8.1. Līguma izpratnē nepārvarama vara nozīmē notikumu, kas ir ārpus Puses pamatotas kontroles  (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei Līguma saistību izpildi par neiespējamu. 
8.2. Puses nespēja pildīt kādu no saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja tā izriet no nepārvaramas varas notikuma, par ko ir saņemta izziņa no kompetentās institūcijas par nepārvaramās varas apstākļu esamību, ja Puse, kuru ietekmējis šāds notikums, ir veikusi visus nepieciešamos piesardzības pasākumus, veltījusi nepieciešamo uzmanību un ir informējusi otru Pusi ne vēlāk kā 3 (triju) darba dienu laikā par šāda notikuma iestāšanos, paziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu. 
8.3. Jebkurš periods, kurā Pusei saskaņā ar Līgumu ir jāveic kāda darbība vai uzdevums, ir pagarināms par periodu, kurā Puse nespēja veikt šādu darbību nepārvaramas varas apstākļu ietekmē. 
8.4. Ja nepārvaramas varas apstākļi turpinās ilgāk par vienu mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru. 
8.5. Ja Puse nokavē Līguma 8.2.punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramas varas apstākļiem.
9. Citi noteikumi 
9.1. Līgums stājas spēkā ar dienu, kad to paraksta abas Puses un ir spēkā līdz pilnīgai Līgumā paredzēto saistību izpildei. Līguma noslēgšanas datums ir pēdējām elektroniskajam parakstam pievienotā laika zīmoga datums.
9.2. Izpildītājs ir atbildīgs par piesaistītā personāla un apakšuzņēmēju sniegto Pakalpojumu atbilstību Līguma noteikumiem. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. Papildus personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu. 

9.3. Puses nosaka šādus pārstāvjus: Pasūtītāja pārstāvis – /…/
9.4. Pušu pārstāvji ir atbildīgi par Līguma izpildes uzraudzīšanu, tostarp, par sniegtā Pakalpojuma vai tā daļas pieņemšanas – nodošanas organizēšanu, tai skaitā pieņemšanas – nodošanas akta sagatavošanu un parakstīšanu, kā arī citu Līgumā noteikto saistību izpildi. 
9.5. Pusēm rakstveidā 5 (piecu) darbdienu laikā ir jāinformē viena otru par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.

9.6. Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikas normatīvajiem aktiem.
9.7. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
9.8. Līgumam ir šādi pielikumi, kas ir Līguma neatņemamas sastāvdaļas: Līguma pielikums Nr. Līguma pielikums Nr. „Tehniskais piedāvājums”, Līguma pielikums Nr. „Finanšu piedāvājums”.

9.9. Šis Līgums ir sagatavots uz 5 (piecām) lapām, parakstīts ar drošu elektronisko parakstu, kas satur laika zīmogu. Pusēm pieejams abu Pušu parakstīts Līgums elektroniskā formātā. 
10. Pušu rekvizīti un paraksti
	PASŪTĪTĀJS
	IZPILDĪTĀJS

	Jelgavas novada pašvaldība
	biedrība Ezergaismas 

	Izraksts pareizs
Jelgavas novada pašvaldības
Iepirkumu komisijas speciāliste                                                                                                                         A.Kanberga

